अर्थव्यवस्था में अमेरिकियों के विश्वास में भारी कमी  
अमेरिकी अर्थव्यवस्था के प्रति उपभोक्ताओं के विश्वास में अगस्त में भारी कमी आई और यह अप्रैल 2009 के बाद के सबसे निचले स्तर पर पहुंच गया।
अमेरिकी अर्थव्यवस्था के प्रति उपभोक्ताओं के विश्वास में अगस्त में भारी कमी आई और यह अप्रैल 2009 के बाद के सबसे निचले स्तर पर पहुंच गया।  मंगलवार को जारी रिपोर्ट में इसके लिए अमेरिकी कर्ज की सीमा बढ़ाने को लेकर कांग्रेस में लम्बे समय तक जारी रहे गतिरोध को जिम्मेदार ठहराया जा रहा है।   उपभोक्ता विश्वास सूचकांक इस माह घटकर 44.5 अंक हो गया जो जुलाई में 59.2 अंक था।  कॉन्फ्रेंस बोर्ड उपभोक्ता शोध केंद्र के निदेशक लीन फ्रैंको ने एक बयान में कहा है कि इस माह विश्वास सूचकांक में गिरावट का एक प्रमुख कारण कर्ज सीमा बढ़ाने को लेकर पैदा विवाद और साख रेटिंग एजेंसी एस एंड पी द्वारा अमेरिकी कर्ज की रेटिंग कम करना हो सकता है।